ועדת הכלכלה, כנסת 20, פרוטוקול מספר 461, 2017-03-06 12:15

איתן כבל: צהרים טובים.

איתן כבל: אנחנו מבקשים להתחיל ישיבה שלישית של ועדת הכלכלה.

איתן כבל: הנושא שמונח לפתחנו, נושא לדיון מהיר, העברת שדה התעופה המשלים לנתב"ג מרמת דוד לנגב, הצעה לדיון מהיר של חברי הכנסת חיים ילין, אורי מקלב, יהודה גליק, טלי פלוסקוב.

איתן כבל: לפני כן אני רוצה ברשותכם להניח על סדר היום שתי נקודות.

איתן כבל: כפי שאתם יודעים ועדת הכלכלה חרתה על דגלה את המאבק בקטל בדרכים.

איתן כבל: אני לא אחזור על כל אשר עשינו ופעלנו ואנחנו פועלים ממש מדי שבוע, לצערי שלא בתמיכת הממשלה.

איתן כבל: הממשלה לא נותנת את אשר היא נדרשת ומצופה ממנה במאבק הזה.

איתן כבל: אני רק אזכיר שנכון להיום, 64 הרוגים ב-65 הימים האחרונים, שזה אומר כמעט הרוג בכל יום, שזה דבר שלא יכול להימשך.

איתן כבל: המשמעות היא שמספר ההרוגים בקצב הזה עלול לא לפחות מהקצב של השנה האחרונה, 2016, ובוודאי 2015.

איתן כבל: אני מזכיר שבמהלך חודש מרץ אנחנו מתכוונים לקיים דיון שיסכם את שנת 2016 ולראות באמת מה הממשלה מתכוונת לעשות במשך שנת 2017.

איתן כבל: גברתי, זה גם מתחבר לעובדה שאני רוצה להזכיר את דברי השר גלעד ארדן, במסקנות השימוע שעשתה ועדת הכלכלה בנושא הקטל בדרכים במרץ 2016 – לא לחינם אני גם אומר את הדברים – ואני מקריא מתוך הדברים שנאמרו אז: "הוועדה מציינת לחיוב את הודעת השר לביטחון פנים בדבר החלטתו להכפיל את מספר ניידות התנועה עד מרץ 2017 ועומדת על כך שמספר הוועדות יהיה 450 כנקוב בהחלטת הממשלה מיום 17 ליוני 2005, ובכל מקרה לא יפחת מ-250 במרץ 2017".

איתן כבל: בצד זה כרוך כמובן תגבור כוח אדם לאיוש הניידות.

איתן כבל: גברתי, אני רוצה שיצא מכתב לשר גלעד ארדן בהתאם להצהרתו כאן בוועדה ואני מבקש לקבל את הנתונים היכן אנחנו עומדים נכון למרץ 2017.

איתן כבל: הדבר השני.

איתן כבל: אני רוצה לנצל את הפורום הנכבד הזה כאן בוועדה ולומר כמה מלים בנימה אישית.

איתן כבל: היום יום שני, עברתי בסוף השבוע הזה סאגה לא פשוטה.

איתן כבל: חברים, יש לי בקשה.

איתן כבל: יש רגעים שצריך לכבד את הדברים שאני אומר.

איתן כבל: אני אדם מאמין, באמת מאמין, לא במובן של אדם מאמין.

איתן כבל: הרקע שלי הוא דתי, במידה רבה אפילו חרדי ואני יכול לומר לכם שכן, אני אדם מאמין ואני מאמין שאני בתוך ניסיון אחד גדול.

איתן כבל: ניסיון גדול שברוך השם עמדתי בו ואני אעמוד בו.

איתן כבל: אני רוצה שכל אחד כאן ידע שיושרתי המקצועית איננה מוטלת בספק ובוודאי שיושרתי הפוליטית איננה מוטלת בספק.

איתן כבל: אני אומר זאת לא רק כי אין הנחתום מעיד על עיסתו אלא באמת שכל אשר עשיתי הוא ממקום נקי של יושרה, של ניקיון דעת, ניקיון לב וניקיון ידיים.

איתן כבל: אני מוכן להתעמת מול כל אדם באשר הוא בעניינים הנוגעים בוודאי ליושרה וניקיון דעת.

איתן כבל: זה כל אשר רציתי לומר לכם.

איתן כבל: אני רוצה רק שתדעו שאני באמת חזק, רוחי לא נפלה, אין זה קל, אל יקל הדבר בעיניכם אבל אני חזק וכמו בכל דבר מה שפוגע, הוא רק מחשל.

איתן כבל: מי שרצה לראות אותי מחוץ לכנסת, עוד יראה אותי במקומות הרבה יותר גבוהים.

איתן כבל: תודה רבה לכם על ההקשבה.

איתן כבל: אנחנו נעבור לדיון עצמו.

איתן כבל: שלום חבר הכנסת מקלב חברי.

איתן כבל: כפי שאנחנו נוהגים בכל עניין הנוגע לדיון מהיר, אנחנו נאפשר קודם כל למציעים בקצרה להציג את הדברים.

איתן כבל: אני רוצה לומר עוד כמה נקודות למי שלא מכיר את כללי המשחק בתוך הוועדה הזאת.

איתן כבל: יש כאן עמדות קוטביות.

איתן כבל: יש כאן עמדות שונות.

איתן כבל: אנחנו נעשה קודם כל את כל המאמץ שקודם כל העמדות תישמענה.

איתן כבל: זה לא רק צד אחד שיישמע אלא קודם כל העמדות תישמענה ויהיו מונחות כאן.

איתן כבל: אין כאן צדק מוחלט.

איתן כבל: אין כאן אנשים שהגיעו כאילו עמדתם היא תורה מסיני.

איתן כבל: אני רוצה להזכיר שגם על משה חלקו ברדתו מהר סיני.

איתן כבל: אם עליו חלקו, אז בוודאי שאתם יכולים לחלוק זה על זה וזו על זה.

איתן כבל: לכן, אף אחד לא מפריע לשני ואם אנחנו באמת רוצים לנסות ולקדם את התהליך, בבקשה בואו נאפשר קודם כל לתהליך להתקיים בצורה ראויה, מכובדת, מקצועית והוועדה הזאת יודעת לקבל החלטות ואת זה אני מבטיח לכם.

איתן כבל: בבקשה, ראשון הדוברים, חברי, באמת חברי, חבר הכנסת חיים ילין.

חיים ילין: כבוד היושב ראש, תודה.

חיים ילין: האמת היא שאחרי הפתיח זה קשה.

חיים ילין: אני רוצה להודות לאורי מקלב שהצטרף, ליהודה גליק שגם הוא הצטרף ולטלי שלא נמצאת כאן.

חיים ילין: בזכותם מתקיים הדיון הזה.

דב חנין: אלה מצטרפי העבר.

דב חנין: היו מצטרפים שהנשיאות משום מה לא אישרה.

חיים ילין: כבוד חבר הכנסת דב חנין, כידוע לך בכנסת ישראל ובחוקים אין רטרואקטיביות.

חיים ילין: כולם מבינים שחייב לקום שדה תעופה נוסף לנתב"ג ויכול להיות אפילו שיהיו שניים עיקריים, אם נמשיך להתפתח ולתת שירותים לכל האזרחים במדינת ישראל ואם עלויות הטיסה יהיו במחירים כל כך עממיים, כך שיהיה יותר זול לטוס לחוץ לארץ מאשר להיות במדינת ישראל, שזה כבר דיון אחר לגמרי.

חיים ילין: החלטה 2050 של ממשלת ישראל קבעה ב-7 לאוקטובר 2014 כי השדה המשלים ייבנה במרחב בסיס רמת דוד.

חיים ילין: הבעיות הקיימות בהקמת השדה ברמת דוד, כמו שאני רואה אותן וכמו שהיושב ראש אמר, העניין רק סובייקטיבי ואפשר להסתכל עליו תמיד בכל דרך אחרת.

חיים ילין: מרחב ביוספרי מוכר על ידי אונסקו.

חיים ילין: מי שלא טייל שם ולא יודע במה מדובר, תהיה פגיעה קשה במרחב הכפרי ובחקלאות.

חיים ילין: זאת פגיעה שתיצור נזקי רעש וזיהום.

יעקב פרי: מישהו יכול להסביר לי מה זה מרחב ביוספרי?

חיים ילין: הוא יסביר לך, כי הוא הקים אותו.

חיים ילין: ריאה ירוקה ששומרת על איזונים מסוימים כדי לשמור על הטבע.

דב חנין: אזור שאנחנו מעוניינים לשמור אותו מבלי להחיל עליו את המגבלות הקיצוניות של שמורת טבע.

איתן כבל: חברים יקרים, עשו לי טובה.

איתן כבל: אני יודע שהמידע שנצבר בידי כל אחד הוא גדול.

איתן כבל: אנא.

חיים ילין: זה אזור שאנחנו תמיד שומעים ברדיו בבוקר, עת אנחנו בדרכים, מה שבדרך כלל לא קיים בנגב, על פקקים.

חיים ילין: אם אנחנו רוצים בסופו של דבר גם לשמור על בועה ירוקה וגם לשמור על הכבישים ושלא יהיו תאונות דרכים עליהן דיברת, בטח זה אחד הדברים שלא מתאימים.

חיים ילין: המרחב בבסיס רמת דוד הוא מוגבל.

חיים ילין: בנגב יש שטח הרבה יותר גדול וכאן אני כבר מביא את הפן של הנגב.

חיים ילין: הנגב הוא בלתי מוגבל מבחינת השטח.

חיים ילין: אני אומר לך שוב, כמעט בלתי מוגבל ולכן הוא גם יכול לתת לנו את האפשרות להרחיב אותו בכל רגע נתון ולבנות אותו בהדרגתיות.

חיים ילין: כשאני אומר נגב, אני לא קובע – הדיון מדבר על העברתו לנגב – היכן הוא יהיה.

חיים ילין: בכל מקום בנגב שימצאו לנכון כל מי שצריך לקבל את ההחלטות, כולל משרד הביטחון שאני יודע שהוא מעורב ואני גם רואה חלק מהנציגים.

חיים ילין: שיקבעו היכן שהם רוצים בדרום.

חיים ילין: במקרה של מלחמה, אני חייב להגיד לכם שהצפון, אני לא רוצה להסביר איך אני יודע מתי הכוננות עולה או לא אבל אני יודע בדיוק מה קורה לפי קודים בסיסיים של ראשי המועצות בעוטף עזה.

חיים ילין: אם אנחנו באמת רוצים לשמור על איזושהי תפיסה שאומרת גם בחירום אנחנו ממשיכים להתנהל כאילו אנחנו לא בחירום, האמירה הזאת לא תופסת לגבי רמת דוד.

חיים ילין: ביום שיהיה הסכם שלום, אנחנו נוכל להגיד הרבה מאוד דברים אבל בשלב זה אנחנו לא במקום הזה.

חיים ילין: אני לא רוצה להיכנס לוויכוח שקיים בחיל האוויר כאשר יש מפקדים שאומרים כך ומפקדים אחרים שאומרים אחרת, אבל אלה הנתונים שאנחנו מביאים.

יעקב פרי: להחלטת הממשלה שהתקבלה ב-7 באוקטובר, בוגי התנגד אז.

חיים ילין: כן.

יעקב פרי: אז הוא היה שר הביטחון.

חיים ילין: כן.

חיים ילין: אני יודע שהוא התנגד גם לצוללות, אם אני לא טועה.

חיים ילין: רשימת מועצות וישובים המתנגדים להקמת השדה ברמת דוד.

חיים ילין: נעשו שני תהליכים וצריך להבין אותם.

חיים ילין: תהליך אחד הוא שבעצם בנגב כל המועצות וכל הערים קיבלו החלטות, התאחדו יחד שהם רוצים את שדה התעופה שם.

חיים ילין: בצפון אמרתי שאם אתם לא רוצים, בבקשה, תוציאו החלטות מליאה גם במועצות, גם בערים וגם בישובים, היכן שצריך.

חיים ילין: אז נבוא עם מיליון ומשהו תושבים, נשים את זה על השולחן ואז נראה איך ההחלטות מתקבלות.

חיים ילין: בפוליטיקה כמו בפוליטיקה, אתם יודעים שבסוף כשיש מיליון וחצי אנשים שמיוצגים על ידי ראשי מועצות וראשי ערים, והם כולם רוצים דבר אחד והם מאוחדים, בדרך כלל יודעים להזיז הרים.

חיים ילין: מועצה אזורית עמק יזרעאל, רמת ישי, מועצה מקומית קריית טבעון, מושב יוגב, אלוני אבא, מושב אלון הגליל, אחוזת ברק, מושב בית זית, בית לחם הגלילית, בית שעריים, גבעת אלה, קיבוץ גבת, קיבוץ גניגר.

חיים ילין: כל מה שאני אומר לכם עכשיו, 25 רשויות בצפון שבעצם באות ואומרות שהן לא רוצות את שדה התעופה.

חיים ילין: לא רוצות.

חיים ילין: עכשיו נצטרך לתת הסבר, כי אם כל כך הרבה ישובים, מועצות וערים לא רוצים את שדה התעופה, למה בכל זאת עושים את זה ברמת דוד?

חיים ילין: אני מאוד מקווה שהדיון הזה יביא אותנו לכך שממשלת ישראל תשנה את דעתה.

חיים ילין: תודה רבה.

איתן כבל: תודה.

איתן כבל: חבר הכנסת אורי מקלב ואחריו כמובן חבר הכנסת יהודה גליק.

אורי מקלב: תודה רבה אדוני היושב ראש.

אורי מקלב: אני אשתדל לדבר בקצרה.

אורי מקלב: בתחילת דבריי אני כבר אתנצל שאני נאלץ לעזוב מכיוון שאני מנהל דיון בוועדת המדע לגבי המכון הוולקני.

עמר בר-לב: דיון מהיר שאני הזמנתי ולכן אני אצטרך ללכת אחריו, כך שאו שתחזיקו אותו או שתתנו לי לדבר.

אורי מקלב: נכון.

אורי מקלב: אדוני היושב ראש, דיברת כאן בנימה אישית ואני כן מרגיש חובה להתייחס ולברך על היושר, על היושרה, על האמיתות בדבריך ובהתנהלות שלך.

אורי מקלב: בינינו, ההתנהלות הפוליטית שאנחנו מכירים, אף אחד לא יוכל לקחת את זה ממך.

אורי מקלב: מבחינתנו זה לא נגע בשום דבר, גם בדיון האחרון.

אורי מקלב: אני הצטרפתי לבקשה לדיון מהיר.

אורי מקלב: אנשי לשכתי לא שאלו אותי אם אני מצטרף לבקשה לדיון המהיר הזה אבל כאשר חיים ילין הציע להצטרף, מיד הצטרפתי בגלל החשיבות וההשלכות שיש לשדה תעופה באזור כזה או אחר.

אורי מקלב: אלה לא עוד בניינים לגובה עם שאלה תכנונית כזו או אחרת.

אורי מקלב: מדובר כאן על שינוי מאוד מהותי עם השלכות רוחב מאוד מהותיות ודרמטיות.

אורי מקלב: למה יש חשיבות לדיון הזה.

אורי מקלב: יכול להיות שיש עוד ועדות תכנון שידונו בנושא הזה, אבל יש משהו בדיון הציבורי כאן.

אורי מקלב: לשקף את תהליך קבלת ההחלטות.

אורי מקלב: מדוע ההחלטות מתקבלות לכאן או לכאן גם כאשר מקבלים החלטה, האם כל ההחלטות הן החלטות מקצועיות או שבהחלטות האלה מעורבים עוד כל מיני שיקולים, אילוצים ולחצים.

אורי מקלב: אני חושב שהדיון כאן, מה שלנו חשוב, זה קודם כל לשקף את הדברים.

אורי מקלב: אנחנו יודעים שלכל דבר יש את המעלה ואת החיסרון.

אורי מקלב: אף אחד לא יכול להגיד שמקום אחר יש לו רק יתרונות ואין חסרונות.

אורי מקלב: גם אילוצים ביטחוניים אבל ראינו שבדיון פתוח בלי שאנשי מקצוע שסגורים על משהו, אפשר להגיע להחלטות אחרות.

אורי מקלב: אני רואה שמעבר לוועדות תכנון ונושא הביטחון, הדיונים, לפחות בוועדת הכלכלה, היא ידועה באופן שהיא יכולה להציף ולתקף את קבלת ההחלטות, את ההשלכות ולאזן בין הדברים.

אורי מקלב: אני מקווה מאוד שנצא מכאן עם החלטות מושכלות יותר.

יהודה גליק: אדוני היושב ראש המתוק והאהוב, אני מצטרף לדבריו של אורי מקלב, גם מלבו של מדרשיסט ללבו של מדרשיסט וגם מאדם שבאמת אוהב אותך ומעריך אותך.

יהודה גליק: אני מאחל לך שהימים הקשים האלה יחלפו עליך מהר ושלא יפגעו במרץ שלך ובעשייתך מלאת החן ומלאת יושרה ציבורית שהוכיחה את עצמה פעם אחר פעם שאין לך בעיסוק שלך כאן ובוודאי בוועדה הזאת שיקולים פוליטיים כלשהם.

יהודה גליק: לגבי הנושא שעולה לדיון היום.

יהודה גליק: החלטה 2050, יש לי תחושה שהממשלה קיבלה את המספר הזה כי היא רוצה ליישם את הנושא בשנת 2050.

יהודה גליק: ב-2014 התקבלה החלטה, ראשית, להכין הרחבה במקום אחר לטובת שדה התעופה הבינלאומי של מדינת ישראל.

יהודה גליק: האוכלוסייה שחיה ליד שדה התעופה בן גוריון סובלת מדי יום ביומו ובדבר הזה חייבים לטפל וכמה שיותר מוקדם יותר טוב.

יהודה גליק: אין ספק שהמקום לשים שדה תעופה הוא במקום שיכול להתרחב, שהוא יכול לגדול ולצמוח.

יהודה גליק: אף אחד לא חושב שהיכן שיבנו את שדה התעופה, המקום יישאר כמו שהוא.

יהודה גליק: כמו ששדה התעופה בן גוריון הולך ומתרחב.

יהודה גליק: כצאצא רוחני של בן גוריון וכתושב עתניאל, הר חברון, שהיא חלק מהנגב המורחב יותר, אין ספק שהעתיד שלנו, כמו שמעבירים היום את עיר הבה"דים לנגב, שהמקום הכי טבעי והכי נורמלי להקים שדה תעופה בינלאומי הוא בנגב ולו מאוד סיבה אחת פשוטה.

יהודה גליק: אנשים שבאים לישראל נוחתים בשדה התעופה, או שרוצים לבוא לירושלים, ואז שדה התעופה בן גוריון משרת מצוין, או שהם רוצים לנסוע צפונה, ואז יש להם את כביש 6, או שהם רוצים להגיע לאילת ושדה התעופה בנגב יהיה קרוב ונגיש לכל התיירות שרוצה להגיע ולבקר בכל דרום הארץ ובכל הנגב.

יהודה גליק: לכן אין שום סיבה הגיונית.

יהודה גליק: יש מה שנקרא וין-וין.

יהודה גליק: גם הצפון לא רוצה את שדה התעופה, גם הנגב רוצה אותו, גם יש כאן צורך אבל יש תחושת בטן לא פשוטה שיש איזה שהם אינטרסים שהם לא ענייניים בסיפור הזה.

יהודה גליק: עוד משפט אחד.

יהודה גליק: נדמה לי שיש כאן דוגמה קלאסית למקרה שבמדינת ישראל שיש לה שלטון מרכזי חזק, שלטון מקומי, נו, ושלטון אזורי לא קיים.

יהודה גליק: אילו היה כאן במדינת ישראל את מה שאני מנסה לקדם, ובעזרת השם אני גם מקים שדולה לעידוד הקמת שלטון ממשל אזורי, אילו היה כאן ממשל אזורי בצפון שהיה דואג, הנושא הזה בכלל לא היה על סדר היום.

יהודה גליק: אם היה ממשל אזורי בנגב, הנושא היה מתלבש הכי הגיוני שבעולם.

יהודה גליק: לכן אני גם קורא לציבור בנושא הזה שזועק לשמים, העובדה שאין כאן בישראל ממשל אזורי.

יהודה גליק: אני בא כולי כאיש הנגב, גדלתי בנגב, נולדתי בנגב, קצת יצאתי למדרשיה כדי להתחבר לשורשים שלך, חזרתי לנגב ונדמה לי שהנגב זועק לדבר הזה מכל סיבה הגיונית ואפשרית שקיימת.

איתן כבל: תודה.

איתן כבל: אני נותן את רשות הדיבור לעמר בר-לב.

איתן כבל: לאחר מכן נפתח את הדיון.

עמר בר-לב: תודה אדוני היושב ראש.

עמר בר-לב: כשהתחלתי ללמוד את הנושא, למדתי שהייתה החלטת ממשלה שהחליטה על סקר לבחינת בניית שדה התעופה הבינלאומי השני ברמת דוד.

עמר בר-לב: אני שאלתי למה לא בחינה כללית, רמת דוד או הדרום.

עמר בר-לב: אז ענו לי שהסיבות הן ביטחוניות כי חיל האוויר, צה"ל, הביע התנגדות לכך.

עמר בר-לב: משנכנסתי יותר לעומק שמעתי שיש מספר מפקדי חיל אוויר לשעבר שאמרו שמבחינת חיל האוויר אין שום בעיה להקים את שדה התעופה בנגב.

עמר בר-לב: לכן פניתי במכתב לפני כמעט חצי שנה ליושב ראש ועדת חוץ וביטחון, ואמרתי שאם מדובר כאן בנושאים ביטחוניים מאוד מאוד סודיים, יואילו בטובם גורמי הביטחון, חיל האוויר, כולל מפקדי חיל האוויר לשעבר, לבוא לוועדת חוץ וביטחון ויסבירו למה אי אפשר לדעתם או האם אי אפשר לדעתם לבנות את שדה התעופה החלופי בנגב.

עמר בר-לב: לצערי התשובה שקיבלתי מיושב ראש ועדת חוץ וביטחון הייתה שהוא לא מבין מה זה עניינה של ועדת חוץ וביטחון.

עמר בר-לב: יש כאן איזה לופ סגור.

יהודה גליק: שר הביטחון אז התנגד.

עמר בר-לב: יש כאן לופ סגור כאשר מצד אחד אומרים שהסיבות הן ביטחוניות וצה"ל, מערכת הביטחון, חיל האוויר מתנגד, ומצד שני מבחינת הכנסת – ופניתי ליושב ראש ועדת חוץ וביטחון ואמרתי שאם כך, בואו נעשה דיון מסווג ברמת הסיווג כפי שאתם רוצים ונשמע את רשויות הביטחון ונראה אם זה נכון או לא נכון.

עמר בר-לב: לצערי הוא סירב.

עמר בר-לב: לא שהוא סירב אבל היה דיון מאוד מוזר בינו לביני.

עמר בר-לב: הוא לא הבין מה זה קשור לוועדת חוץ וביטחון.

עמר בר-לב: אני מציע שאולי יחד אתך ויחד אתו נעשה דיון משותף ולהביא את הגורמים שלא יסתתרו מאחורי סיווג ביטחוני כזה או אחר.

עמר בר-לב: אני מציע לקיים את הדיון הזה כי יש כאן איזשהו לופ שאם אנחנו לא נפתור אותו, תמיד יהיה איזשהו תירוץ שכאילו לא רוצים לספר לנו למה אבל יש התנגדות.

יהודה גליק: אולי מישהו כאן יסביר לנו מה הגיוני שזה יהיה דווקא ברמת דוד.

איתן כבל: חברים, אני פותח את הדיון.

איתן כבל: ברשותכם, אני רוצה לפתוח אותו בהקראת משפט מתוך מסמך – ואני אומר את זה לשם הגילוי הנאות – של דוקטור יהושע ליס, חבר מליאת מועצה אזורית מגידו, פעיל במאבק הציבורי שעשה כאן סידור של כל תהליכי קבלת ההחלטות.

איתן כבל: אמרתי את שמו כיוון שהוא קצת בעניין, שזה לא ייראה כאילו אני מסדר את זה.

איתן כבל: אני קראתי את המשפט ואולי בעצם היא הנותנת ועקב כך גם אנחנו לצערי יושבים כאן בעניין הזה.

איתן כבל: "תהליך קבלת ההחלטות המזגזג הבלתי ברור והבלתי שקוף לציבור ונבחריו ושינוי הכיוון בהחלטות עצמן, איננו ייחודי רק לגבי שדה תעופה בינלאומי נוסף.

איתן כבל: שינוי הכיוון ...

איתן כבל: גם לגבי שדה התעופה בינלאומי לטווח הביניים בחיפה שאושר ב-2003 כפרויקט לאומי והועבר ל-ות"ל לקידום העיר בברכת כל הרשויות הנוגעות בדבר.

איתן כבל: הושקע מאמץ רב בבדיקות הנדרשות לאישורו שתמכו במימושו ולפתע ב-2003 התהליך נתקע ותקוע ללא הסבר ושקיפות ציבורית".

איתן כבל: אנחנו רוצים להזכיר את כל התהליך שנוגע לשדה דב, שהוא סאגה בלתי נגמרת לחלוטין שבמידה מסוימת היא משקפת את כל ההתייחסויות שלנו.

איתן כבל: אני אישית כבר ותיק בכנסת ואני זוכר את הדיון הזה מלפני כל כך הרבה שנים ובסוף אתה שואל את עצמך, יש ממשלה ואתה בסוף מצפה שהיא תקבל איזה סוג של החלטה שניתן אפילו להתווכח עליה.

איתן כבל: זה רק לפתיחה.

איתן כבל: ברשותכם, אנחנו מתחילים את הדיון.

איתן כבל: נעשה את זה באופן שידבר אורח ואחריו חבר כנסת, כך שנצליח לייצר את התמהיל, כך אני מקווה, הנכון בעניין.

איתן כבל: אני מבקש שכל אחד יאמר בתחילת הדברים מהי עמדתו.

איתן כבל: חברים, בקצרה, לא סיפורים אלא מה עמדתכם.

איתן כבל: תודה רבה.

איתן כבל: ראשון הדוברים יצחק מירון, ראש עיריית עפולה ואחריו חבר הכנסת יוסי יונה.

<יצחק מירון: שלום ליושב ראש, לחברי הכנסת.

<יצחק מירון: העמדה של עיריית עפולה היא בעד הקמת שדה התעופה ברמת דוד.

<יצחק מירון: אנחנו חושבים שלשדה התעופה הזה יש שני אספקטים, אחד כלכלי ואחד סביבתי.

<יצחק מירון: אנחנו בטוחים שהאספקט הכלכלי הוא דרמטי, הוא מאוד מאוד משמעותי.

<יצחק מירון: אני חייב להגיד לחבר הכנסת ילין שנוגעת ללב הדאגה שלך לאזור הביוספרי של מגידו, אבל אני בטוח שבסופו של דבר אתם חושבים, ובצדק, על הנגב ובאותה מידה אנחנו חושבים על האזור שלנו.

<יצחק מירון: אנחנו יודעים ששדה תעופה בעולם הוא מנוע מחולל צמיחה מספר אחד ולכן חשוב מאוד שאזור הצפון שלא סובל מעדיפות גבוהה, והייתי גם אומר באותה מידה שאי אפשר לחשוד בהחלטת הממשלה שהצפון, הוא עני מאוד בייצוג בכנסת או בממשלה, השפיע על ההחלטה הזאת.

<יצחק מירון: כנראה שההחלטה הייתה החלטה לגופו של עניין.

<יצחק מירון: אני לא נכנס כרגע האם זה נכון או לא נכון, הדעה שהקטע הביטחוני הוא הדומיננטי.

<יצחק מירון: אני אומר שגם בהנחה שהקטע הזה הוא באותה מידה נכון גם לנגב וגם לגליל, חשוב מאוד שהשדה יוקם באזור שלנו.

<יצחק מירון: אני יכול להוסיף ולומר שאמנם רוב האנשים שנמצאים כאן, אני מכיר את רובם ורובם חברים טובים שלי, גם קולגות וגם לא.

<יצחק מירון: עם כל הכבוד לישובים שמנה חבר הכנסת ילין, הוא מנה מושבים שיש בהם בערך מאה, מאתיים אנשים.

<קריאה: אלף אנשים בכל ישוב.

<קריאה: הוא התכוון מאה אנשים בכל רחוב.

<יצחק מירון: אני רוצה להגיד שבשם עיריית עפולה, העיר עפולה שיש בה חמישים אלף אנשים, בשם יוקנעם שיש בה 25-30 אלף אנשים, בשם נצרת עילית שיש בה שישים אלף אנשים, כולנו בדעה – ודרך אגב, יש עוד כמה ערים גדולות ומשמעותיות בסדר הגודל של עפולה – שאנחנו בעד השדה לא כמי שכפו עליו את העניין הזה אלא אנחנו חושבים שזה דבר שהיינו רוצים להביא אותו ואפילו להילחם על הזכות הזאת.

איתן כבל: חברים יקרים, אני רוצה להזכיר.

איתן כבל: אני פתחתי ואמרתי שזה דיון מלא המראות ונחיתות.

איתן כבל: בבקשה.

חיים ילין: יש לי שאלה.

חיים ילין: אם היו נותנים לך את האפשרות, כי אמרת ששדה תעופה הוא מחולל ואני מסכים אתך בכל מה שאתה אומר אבל הוויכוח הוא לא אם צריך או לא צריך אלא הוויכוח הוא רק על המיקום.

חיים ילין: אבל אם עכשיו היית יכול לצאת בווין-וין, זאת אומרת, שממשלת ישראל תיאורטית הייתה מקבלת החלטה לפתוח שם חממות היי-טק כשיש לך שם 10,000 מקומות עבודה ותעשייה משגשגת וכל המרכז מגיע אליך לצפון.

חיים ילין: אילו כל זה היה.

חיים ילין: אם הממשלה הייתה באמת דואגת לצפון כמו שתמיד היא אומרת, היא הייתה עושה זאת ולא רק מדברת עם תוספת של 400 מיליון שקלים בלבד מקרן קיימת אלא באמת במיליארדים אמיתיים, והרי זה מה שצריך לעשות לצפון.

חיים ילין: האם במקרה כזה היית שוקל שוב את שדה התעופה מול תעשיית היי-טק כאשר המהנדסים נוהרים אליכם?

<יצחק מירון: אני מאוד מכבד אותך.

<יצחק מירון: אני לא עונה לשאלות היפותטיות.

<יצחק מירון: זאת שאלה היפותטית לחלוטין שלא עומדת על הפרק.

חיים ילין: הבנתי.

חיים ילין: במקום על שדה תעופה, אפשר להילחם על זה.

<יצחק מירון: בוא נעשה גם וגם.

חיים ילין: לא.

חיים ילין: זה לא הולך אחד עם השני.

יהודה גליק: יש לי שאלה קונקרטית ולא היפותטית.

איתן כבל: יש לי בקשה.

איתן כבל: אתה לא תשנה את עמדתו.

יהודה גליק: לא, אבל אני רוצה להבין את עמדתו.

חיים ילין: בדיוק כמו שמדינת ישראל ידעה להביא את אינטל לקריית גת, אין בעיה שיביאו אליך.

איתן כבל: בבקשה, בואו בשלב הזה נאפשר למגוון הדעות שיבואו לידי ביטוי.

איתן כבל: השאלות של אלה שבעד שדה תעופה במקום כזה או אחר, קודם כל, הנחת העבודה שלי היא שכל מי שרוצה, רוצה שדה תעופה רק לא ליד הבית שלו.

איתן כבל: אמרתי לכם, יש תסמונת של הנהג, סע, כולם עלו.

יהודה גליק: זה כמו הערבים הישראלים שרוצים מדינה פלשתינאית, שהם יישארו שם אבל אנחנו זכינו.

איתן כבל: התעלמתי.

איתן כבל: חבר הכנסת יוסי יונה, בבקשה.

איתן כבל: אחריו איציק חולבסקי, ראש המועצה האזורית מגידו.

יוסי יונה: אדוני היושב ראש, למען האמת, אנחנו כאן נזרקים לדילמות בכלל לא פשוטות.

יוסי יונה: כשראש העיר עפולה שאל האם לחברי הכנסת יש עמדות בנושא הזה, אמרתי לו שלטעמי, לפחות איך שאני רואה את העניין, יש המון דילמות ודילמות מאוד קשות.

יוסי יונה: אני מכיר את האזור.

יוסי יונה: רק אתמול הייתי שם, ברמת ישי, בפנינה המופלאה הזאת ובעוד מקומות בגליל באזור הזה, בעמק יזרעאל, ובאמת זאת פנינה ביוספרית.

יוסי יונה: אפשר להגיד שזאת פנינה ביוספרית.

יוסי יונה: זה מרחב כפרי, ביוספרי.

יוסי יונה: בהחלט כהעדפה אישית, כשאני נמצא שם, אני אומר אל תפגעו במרקם הזה.

יוסי יונה: זאת העמדה האינטואיטיבית הראשונה.

יוסי יונה: אבל אני אומר שאין לי עמדה מגובשת ואני חושב בחשיבותו של הדיון הזה, וחברי חבר הכנסת מקלב שדיבר לפני כן וגם אתה אדוני היושב ראש הצגת את הנקודה הזאת, אנחנו היינו רוצים לדעת.

יוסי יונה: יש כאן שתי שאלות.

יוסי יונה: האחת, התקבלה החלטת ממשלה והשאלה שעומדת בפנינו היא מה אנחנו עושים מבחינת המנדט שלנו, האם אנחנו מסתפקים בשקיפות או שאנחנו רוצים לערער עליה ולהביא לדיון מחודש את ההחלטה הזאת.

יוסי יונה: דבר נוסף אדוני היושב ראש.

יוסי יונה: אנחנו באמת רוצים להיות חשופים למירב השיקולים כפי שאתה אמרת שהובילו לקבלת ההחלטה הזאת והאם אמנם נעשתה בחינה רצינית, מעמיקה ויסודית באשר לחלופות העומדות בפני מקבלי ההחלטות, כאשר הם באו והחליטו על קידומו של הפרויקט הזה.

יוסי יונה: אני אשמח אם הדיון שאנחנו מקיימים עכשיו יציג בפנינו תמונה הרבה יותר מעמיקה, הרבה יותר יסודית כדי שנוכל לגבש – בכל אופן אני ברמה האישית שלי ובמקרה האישי שלי – עמדה מושכלת באשר למיזם הזה.

איתן כבל: יש כאן נציג של משרד הביטחון?

<צביקה קרמן: כן.

איתן כבל: יש לכם עמדה?

איתן כבל: אתה תרצה להביע אותה או אתה על תקן קשבנו?

יהודה גליק: משרד התחבורה צריך להיות הגוף הראשון.

יהודה גליק: מה עם משרד התחבורה?

איתן כבל: בוודאי.

איתן כבל: הם כאן.

איתן כבל: בשלב כזה או אחר אני כמובן אאפשר לאדוני להתייחס.

איתן כבל: בבקשה, איציק חולבסקי, ראש המועצה האזורית מגידו.

<איציק חולבסקי: אני אומר כמה דברים בקצרה אבל דברים חשובים מבחינתי.

<איציק חולבסקי: קודם כל, מקדמית, אני והמועצה האזורית מגידו והתושבים שלה מתנגדים נחרצות לשדה תעופה בינלאומי משלים בעמק יזרעאל.

<איציק חולבסקי: אחר כך נגיד היכן הוא צריך להיות.

<איציק חולבסקי: תודה לחבר הכנסת חיים ילין שהעלה את נושא הדיון.

<איציק חולבסקי: אני רוצה להגיד מילה אישית ליושב ראש הוועדה חבר הכנסת איתן כבל בהקשר לדברים הראשונים שלך בפתיח.

<איציק חולבסקי: יישר כוח.

<איציק חולבסקי: איתן הוא איש של יושרה, כבוד ואמינות ואני בטוח שתצא מחוזק מהמשבר ואני סומך עליך בעניין הזה.

<איציק חולבסקי: מדינת ישראל, ממשלת ישראל ניהלה זיגזג מטורף של מיקומים.

<איציק חולבסקי: קודם החליטו על מנחת מגידו, אחרי כן בלחץ של המועצה האזורית מגידו יחד עם מועצה אזורית עמק יזרעאל ותושבים יקרים ומעורבים העברנו - יחד עם תמיכה גדולה של הרשויות בדרום – החלטה שהשדה יהיה בנבטים.

<איציק חולבסקי: באוקטובר 2014, שוב זיגזג בחוק ההסדרים, באיזשהו מעקף, החלטה על רמת דוד.

<איציק חולבסקי: זה דבר לא סביר.

<איציק חולבסקי: יושב ראש הוועדה, מדינה כל כך קטנה כמו ישראל ומאוימת, לא יכולה לאפשר לעצמה שדה אלא באחד משני המקומות, או בנגב שהוא ריק או בים, באזור חיפה.

<איציק חולבסקי: אלה שני המיקומים האפשריים.

<איציק חולבסקי: השדה בעמק יזרעאל יהרוס עמק נפלא וימלא אותו במחסנים, בטרמינלים, במחלפים, בכבישים, במסילות ברזל.

<איציק חולבסקי: תראו מה קורה בנתב"ג, אתם הרי נוסעים רק עשר דקות מהבידוק הראשוני עד שאתם מגיעים לטרמינל 3.

<איציק חולבסקי: כל השטח הזה, זה לא המסלול התמים שהיום מטוסי חיל האוויר ממריאים אלא זה תופס נפח הרבה יותר גדול והוא יהרוס את העמק שהוא ערש של ההתיישבות והחקלאות.

<איציק חולבסקי: אנחנו רוצים שזה יישמר כערש ההתיישבות והחקלאות ולא הרס.

<איציק חולבסקי: בפירוש זה לא נימבי.

<איציק חולבסקי: אמרת קודם אוטובוס וסע אבל זה לא נימבי.

<איציק חולבסקי: איכות החיים, ואני אומר את זה כל פעם, אם אוהבים או לא, של תושבי קיבוץ הזורע או מושבה יוקנעם שדוקטור שוקי ליס הוא חבר מליאת מגידו מטעם המושבה, או ישובים בעמק יזרעאל ורמת ישי, הם לא יותר חשובים מאשר איכות החיים של ישובים בנגב או בלוד או בחולון.

<איציק חולבסקי: זה לא נימבי אלא זה אינטרס לאומי אסטרטגי של המדינה, מה עוד שהדרום כולו מעוניין בשדה ובצפון יש מחלוקת.

<איציק חולבסקי: שמעתם את איציק מירון, יש ראשי רשויות נוספים בצפון שהם בעד השדה, הצפון חלוק, הדרום מאוחד והשדה צריך להיות שם.

<איציק חולבסקי: ועדת הכלכלה קיימה, בהנהגה מצוינת של יושב ראש הוועדה, דיונים בנושאים לאומיים כלכליים כמו מתווה הגז, תאונות הדרכים, ואני מצפה מוועדה רצינית בראשות איתן כבל עם קבלות להוביל למיקום מתאים ונכון למדינה מבחינה אסטרטגית, דמוגרפית, איומים חיצוניים ושיקולי סביבה, נוף וחקלאות.

<איציק חולבסקי: מכל השיקולים האלה, השדה יהיה או בים או בנגב.

איתן כבל: תודה.

איתן כבל: חבר הכנסת יעקב פרי.

איתן כבל: אחריו טל אל על, סגן ראש עיריית באר שבע.

יעקב פרי: אדוני היושב ראש, תודה רבה.

יעקב פרי: אני מוכרח לומר שאני לא מרגיש את עצמי מספיק בקיא ומספיק מומחה לבוא ולהגיד לא רמת דוד, כן נבטים, לא נבטים, חיפה.

יעקב פרי: באופן אינטואיטיבי כמובן שאני הייתי רוצה לשמר את הריאה הירוקה, את המרחב הביוספרי ובאמת לראות איכות חיים ולא להיות מושפע מרעש של מטוסים, אבל לעומת זאת, כשאני חושב על נבטים, אני אומר בכנות רבה שאני חושב על כך שאני בא מחוץ לארץ ואני לא כל כך מהנוסעים המתמידים אבל יוצא לי לעתים, ואז צריך לנסוע במצב של היום שעתיים או שעתיים וחצי לתל אביב שזה גם סיפור.

<קריאה: שעה לרמת דוד, שעה לנבטים.

<קריאה: בדוק.

יעקב פרי: שעה לנבטים מאיפה?

<קריאה: מתל אביב.

יעקב פרי: יכול להיות שכך זה אצלכם.

יעקב פרי: לי לא לוקח כל כך מעט זמן, אבל זה לא חשוב.

יעקב פרי: על כל פנים, אני חושב שהבעיה שלנו או הבעיה של ועדת הכלכלה היא לנסות ולאכוף, אם אפשר לקרוא לזה כך, על הממשלה באמת לעשות תכנית אב לכל נושא שדות התעופה.

יעקב פרי: אנחנו רואים את הסאגה עם שדה דב, אנחנו רואים את הסאגה עם שדה התעופה בחיפה ואני חושב שבמדינה הקטנה יחסית והצרה שלנו, זה שצריך שדה תעופה בינלאומי נוסף לנתב"ג, אני חושב שעל זה אין ויכוח אבל השאלה היא היכן למקם אותו, אם באמת במרחבי הנגב או אולי יש גם מקומות בצפון שהם מקומות יותר דלי אוכלוסין או שיותר קרובים למשל לחוף הים, שזה יכול להיות פחות רעש ופחות נזק.

יעקב פרי: לכן אני לא חושב שוועדת הכלכלה יכולה לבוא לממשלה ולהגיד לה לא ברמת דוד וכן בנבטים.

יעקב פרי: היא יכולה בהחלט לבוא ולהגיד שרמת דוד, יש עם זה בעיה.

יעקב פרי: למרות הדברים המאוד חשובים שקראתי מצד אלה שתומכים, אין ספק שזה מאיץ כלכלי, אין ספק שזה יכול להביא פריחה.

יעקב פרי: אני מקבל את הנחותיו של ראש עיריית עפולה שהממשלה הזאת, יש לי ספק אם הממשלות הבאות – ואני אומר את זה בצניעות – יביאו באמת את אותה תרופה תעשייתית ואת אותו פיתוח שכולנו מייחלים שיהיה בגליל.

יעקב פרי: זה לא עובד כרגע.

יעקב פרי: שדה תעופה בהחלט יכול להיות מאיץ כלכלי.

יעקב פרי: יכול להיות שהמקום שלו לא רמת דוד אלא למצוא מקום שהוא מתאים יותר מבחינה אקולוגית, מבחינה תחבורתית, מבחינת התושבים.

יעקב פרי: מה שאנחנו צריכים לבקש מהממשלה זה להכין תכנית אב שתיקח בחשבון את כל הנושאים האלה, שתמצא מיקום.

יהודה גליק: אז ב-2050 יקום שדה תעופה.

יעקב פרי: אני יודע מה יהיה.

יעקב פרי: אם אנחנו מסתכלים רק על הדוגמה הקטנה של שדה דב, אנחנו רואים שסוגרים ולא סוגרים, כן אילת ולא אילת, ולא מוצאים לזה תחליף והתחליפים שמוצעים לא מקובלים וכן מקובלים.

יעקב פרי: יעשו מסלול שלידו יתחילו לבנות את הבתים.

יעקב פרי: נראה לי די מפורטצ'.

יעקב פרי: לכן, עם כל הכבוד שאני רוחש לכל המתנגדים והתומכים, צריך לבקש מהממשלה לעשות עבודה ראויה יותר.

איתן כבל: דרך אגב, סתם שאלה לכל המתנגדים לרמת דוד, מי מכם תומך בהקמת השדה בחיפה?

איתן כבל: מי מהמתנגדים מתנגד שהוא יקום בחיפה?

<קריאה: יכול להיות שזה פתרון.

יעקב פרי: הנה, סגרנו את הדיון.

<קריאה: זה לא פשוט כל כך.

איתן כבל: לא עסקתי בשאלה של פשוט או לא.

איתן כבל: לא סתם אני שואל את השאלות האלה.

איתן כבל: אני מנסה להבין.

יהודה גליק: תשאל שאלה אחרת.

יהודה גליק: מי מאלה שגרים צמוד למקום שאמור לקום שדה התעופה, שם יהיה כל הרעש, בעד.

יהודה גליק: זאת השאלה.

יהודה גליק: שאדון מירון יסביר למה לא אכפת לו מהתושבים שגרים כמה קילומטרים מהשדה.

איתן כבל: אני רוצה לגלות לכם סוד.

איתן כבל: אני מהסובלים משדה התעופה.

איתן כבל: נמשיך את הדיון.

איתן כבל: טל אל על.

איתן כבל: אחריו חברת הכנסת טלי פלוסקוב, ברוכה הבאה, שהיא מיוזמי הדיון המהיר.

<טל אל על: צהרים טובים.

<טל אל על: אני רוצה לפתוח קודם כל בהתנצלות של ראש עיריית באר שבע.

<טל אל על: אני ממלא מקום וסגן ראש העיר.

<טל אל על: ראש העיר לא יכול היה להגיע וביקש שאני אייצג אותו.

<טל אל על: בכובע השני אני סגן יושב ראש מועצת הנגב שנמצאת כאן וגם הייתה חלק מהמהלכים לקדם את הדיון.

<טל אל על: אני רוצה לברך את היושב ראש על קידום הדיון ואת כל היוזמים של הדיון החשוב הזה.

איתן כבל: אח שלי, המטוס כבר נסע, תתקדם.

<טל אל על: אני אגיע לשורה התחתונה.

<טל אל על: אדוני היושב ראש, מדינת חלם זה כאן, אם לא ידעתם ואם לא שמעתם ולא קראתם את הכותרת.

<טל אל על: ולמה?

<טל אל על: מכיוון שנוצרה סיטואציה סביב נושא של שדה התעופה המשלים לנתב"ג, סיטואציה הזויה לחלוטין.

<טל אל על: יוצרים מצב שהמדינה מחליטה באופן חד צדדי להקים שדה תעופה על הראשים של ראשי רשויות ותושבי עמק יזרעאל.

<טל אל על: למעשה כל הצפון בעד והשיקולים שלהם הם בסדר גמור.

<טל אל על: מצד שני, בנגב יש קונצנזוס מלא לשדה התעופה.

<טל אל על: אני לא מכיר עוד דוגמאות שתושבים מקבלים בברכה שדה תעופה אצלם בחצר האחורית שלהם והנגב הוא המקרה.

<טל אל על: אנחנו מדברים על קונצנזוס מלא ומוחלט מכל המגזרים, מכל הרשויות, ההתיישבות העובדת והישובים העירוניים, המגזר הבדואי, כל הגופים הירוקים והגופים הירוקים הם אלה שבדרך כלל נוהגים להתנגד ולא להגיד מה כן אבל כאן זה אחד המקרים שאני לפחות זוכר , אחד המקרים הבודדים, שיש תמיכה מוחלטת של הגורמים הירוקים.

<לאה ורון: אתה יודע לומר היכן?

יהודה גליק: לא משנה.

יהודה גליק: היכן שתשים בנגב, זה טוב.

<טל אל על: בנבטים.

<טל אל על: ספציפית בנבטים.

<טל אל על: יש חוות דעת של כל הגופים הירוקים.

<טל אל על: חד משמעית זה אזור שהוא כבר מופר.

<טל אל על: מדובר על 45 אלף דונם שכבר מגודרים, כבר מופרים, זה לא מפריע לאף אחד.

<טל אל על: המאבק הזה הוא לא מאבק של צפון נגד דרום או דרום נגד צפון.

<טל אל על: לא ניתן לאף אחד לקחת אותנו למקום הזה.

<טל אל על: יש כאן מטה מאבק משותף של צפון ודרום יחדיו.

<טל אל על: אנחנו מדברים על זמינות קרקע, זמינות של תשתיות מיידיות בטווחי זמן מאוד קצרים.

<טל אל על: מדברים על טווחי מחיר ועלויות מאוד זולים יחסית לחלופה בצפון.

<טל אל על: הצפון יעלה בערך פי ארבע ואנחנו מדברים על מיליארדי שקלים כדי להכשיר.

<טל אל על: אנחנו מדברים על זמינות לכביש 6 שכבר קיים ומגיע לנבטים.

<טל אל על: הקטע הדרומי הבא, מי שלא יודע, הולך לעבור שתי דקות מנבטים בכביש 6.

<טל אל על: תחבורה מסילתית.

<טל אל על: כל התנאים האובייקטיביים הטובים ביותר לשדה תעופה בדרום.

<טל אל על: התועלות הכלכליות לדרום או לנגב, אין עדיפות בתועלות הכלכליות.

<טל אל על: התועלות הכלכליות של שדה התעופה לצפון הן בדיוק כמו לדרום.

<טל אל על: אנחנו לא מזהים איזשהו יתרון יחסי.

<טל אל על: הצפון צריך את החיזוקים שלו, הצפון צריך לקבל את מה שהדרום מקבל אבל זה לא צריך לבוא אחד על חשבון השני.

<טל אל על: השורה התחתונה שלנו, של עיריית באר שבע, היא תמיכה כמו כל ראשי הרשויות בכל המרחב בדרום שהשדה יהיה בנבטים או במקום אחר בנגב.

<טל אל על: אני רוצה לשים את הנקודה כי אם לא ניגע בה, לא אמרנו כלום.

<טל אל על: אני אומר משפט אחרון.

<טל אל על: אנחנו יכולים לדון כאן עד מחר.

<טל אל על: עם כל הכבוד לך אדוני היושב ראש ולחברי הכנסת ולנו ולכולם, אבל מי שמטיל את הווטו זה גורם אחד ואחד בלבד – משרד התחבורה בעד, משרד ראש הממשלה בעד, כל הגופים הממשלתיים בעד, זאת לא מערכת הביטחון אלא זה חיל האוויר.

<טל אל על: אנחנו יושבים אתם והם מודים בכנות שקשה להם נבטים, זה לא יהיה להם קל, אבל הם אומרים שזה אפשרי.

<טל אל על: דרושה החלטה של שר הביטחון.

<טל אל על: שר הביטחון אומר לרמטכ"ל תנו לי עדיפות ותכנית איך אתם מקיימים שדה תעופה בדרום ואתם תראו שזה יקרה.

<טל אל על: יהיה להם קשה אבל הם מסוגלים.

איתן כבל: תודה.

איתן כבל: חברת הכנסת טלי פלוסקוב.

איתן כבל: אחריה אייל בצר, ראש המועצה האזורית עמק יזרעאל.

טלי פלוסקוב: אדוני היושב ראש, תודה רבה.

טלי פלוסקוב: צהרים טובים לקולגות שלי לשעבר.

טלי פלוסקוב: אני רוצה להודות לחיים ילין על הבקשה להצטרף לדיון הזה.

טלי פלוסקוב: לא סתם חיים ביקש ממני להצטרף.

טלי פלוסקוב: אני רוצה להזכיר להרבה אנשים שיושבים כאן ובטח זוכרים עת ישבנו על הנושא הזה לפני חמש שנים, לפני ארבע שנים, לפני שלוש שנים.

טלי פלוסקוב: אנחנו חוזרים לדיון הזה כמה פעמים.

טלי פלוסקוב: מאוד מאוד רציתי – אגב, נלחמתי בנשיאות וחיים יודע – שכן יאשרו את הנושא הזה לדיון מהיר בוועדה.

טלי פלוסקוב: אנחנו נמצאים בדיון מהיר.

טלי פלוסקוב: זאת אומרת, צריך להיות משהו דחוף כדי שיאשרו את הדיון הזה.

טלי פלוסקוב: אני אמרתי שזה דחוף ביותר כי כל עוד ההחלטה הסופית לא נפלה, אנחנו עדיין יכולים להשפיע על ההחלטה הזאת.

טלי פלוסקוב: כשדנים אחרי ההחלטה, זה כבר מאוחר.

טלי פלוסקוב: עכשיו אנחנו עדיין יכולים להיות שותפים להחלטה שבעינינו היא הנכונה.

טלי פלוסקוב: טל באמת אמר הרבה דברים על הנגב ואתם בטח כולכם יודעים שאני מערד ואני שמחה מאוד שראש עיריית ערד נמצא כאן לידי.

טלי פלוסקוב: אני גם יודעת, ובטח כולכם יודעים, את המשברים שהעיר הזאת חוותה.

טלי פלוסקוב: אנחנו ראינו בעצם העובדה של קיום שדה תעופה נבטים, שהוא במרחק של עשר דקות מערד, איזשהו מנוע מאוד מאוד חזק להתפתחות האזור כולו וערד בפרט.

טלי פלוסקוב: אנחנו לא מדברים רק על ערד אלא על כמה ישובים יש מסביב.

טלי פלוסקוב: טל הסביר עד כמה המקום שלנו מוכן להקמת שדה תעופה.

יהודה גליק: רוצה.

יהודה גליק: לא רק מוכן.

טלי פלוסקוב: כן.

טלי פלוסקוב: מוכן מכל הבחינות.

טלי פלוסקוב: גם מבחינה תכנונית.

טלי פלוסקוב: כרגע דווקא התכוונתי להכנה תכנונית אבל גם מבחינת האנשים.

טלי פלוסקוב: אנשים רוצים את זה וזה מאוד מאוד חשוב.

טלי פלוסקוב: טל דיבר על קונצנזוס.

טלי פלוסקוב: בעיני יש כאן קונצנזוס גם מהצד הדרומי וגם מהצד הצפוני.

טלי פלוסקוב: ישבנו עם שר הפנים דאז סילבן שלום ואתם זוכרים שישבנו ואמרנו שאנחנו כאן לא אחד נגד השני אלא אנחנו ביחד ויש לנו מטרה אחת והיא שקודם כל שדה התעופה יקום ויהיה נכון מאוד אם הוא יקום בדרום.

טלי פלוסקוב: אגב, גם היה דיון באוניברסיטת בן גוריון בו השתתפתי וגם ראש העיר השתתף בו.

טלי פלוסקוב: שמענו את האנשים של משרד הביטחון לשעבר, שזה מאוד מאוד חשוב.

טלי פלוסקוב: זאת אומרת, שמענו שם דעה מקצועית אבל ללא אינטרסים ונאמר שזה כן אפשרי להקים שדה תעופה בנבטים.

טלי פלוסקוב: אכן זה אולי יעלה קצת יותר כסף, אכן יש קשיים אבל זה אפשרי וזה מה שכולם צריכים לקחת בחשבון.

טלי פלוסקוב: לכן אני מצד הקואליציה – אני לא רואה כאן הרבה אבל אני וידידי יהודה גליק אנחנו ביחד כמובן נעזור בקידום הנושא הזה.

איתן כבל: תודה.

איתן כבל: אייל בצר, ראש המועצה האזורית עמק יזרעאל.

איתן כבל: אחריו אני אבקש לשמוע את צביקה קרמן, ראש חטיבת התכנון במשרד הביטחון.

<אייל בצר: צהרים טובים.

<אייל בצר: תודה לחברי הכנסת היוזמים, תודה ליושב ראש, תודה על הקהל החשוב שנמצא כאן.

<אייל בצר: יש כאן הזדמנות היסטורית לכנסת להטביע את חותמה על תהליך שהוא באמת כמו שנאמר כאן עדיין בהתהוות.

<אייל בצר: החלטת הממשלה נעשתה בחטף.

<אייל בצר: היא לא סתם נעשתה כמה חודשים אחרי צוק איתן עת היה איום על שדה התעופה בן גוריון.

<אייל בצר: לפני כן זה זגזג לעמק יזרעאל, למנחת מגידו, לאי בים, ועדת בודניגר.

<אייל בצר: אני לא אלאה אתכם אבל ראו את חוסר היכולת להחליט ולבדוק את זה לעומק.

<אייל בצר: תפקיד הכנסת הוא לפקח ויש לכם כאן הזדמנות לפקח.

<אייל בצר: זה תפקידכם.

<אייל בצר: אתם לא הרשות המבצעת אבל יש לכם הזדמנות לפקח ולהתניע תהליך.

<אייל בצר: בהתחלה, מי ששם לב, ראש הממשלה ושר התחבורה בכל מקום אמרו שאנחנו בונים שדה תעופה ברמת דוד.

<אייל בצר: אחרי שקיבלו אזהרות מאתנו – עוד לא נפלה החלטת ביצוע אלא החלטת בדיקה – נרגעו קצת.

<אייל בצר: אבל הם מבינים שמישהו כאן בעצם עוקב אחרי התהליך.

<אייל בצר: אנחנו ישבנו גם עם רשות שדות התעופה שהם אחראיים על התכנון, גם עם רת"ע שאחראים על הביצוע והם אומרים אל תדאגו, יהיה תהליך שקוף, יהיה תהליך בדוק.

<אייל בצר: בינתיים אנחנו רואים שדבקים במטרה, רמת דוד, רמת, דוד, רמת דוד ומתחילים לסייר ברמת דוד.

<אייל בצר: אני ראש מועצה אזורית עמק יזרעאל, אני בלב השדה או בלב המועצה, ארבעים אלף תושבים והחלטת מליאת המועצה האזורית עמק יזרעאל מתנגדת לשדה תעופה משלים ברמת דוד.

<אייל בצר: נקודה.

<אייל בצר: אני לא נכנס כאן לוויכוח.

<אייל בצר: אני לא אכנס כאן ליתרונות ולחסרונות.

<אייל בצר: אני רוצה שהתהליך יהיה נכון.

<אייל בצר: אני בטוח שאחרי שיהיה תהליך נכון וייבדק, וצריך להחליט היכן זה יפוקח, או בוועדה הזאת או בוועדת משנה לתעופה האזרחית של איציק וקנין, תחליטו איפה הכנסת תהיה.

<אייל בצר: ברגע שהם ידעו שיש פיקוח פרלמנטרי, תראו שכל ההתנהגות תהיה אחרת.

<אייל בצר: מרחו אותנו, בדקו את נייר וזה לא ישים.

<אייל בצר: בבדיקה שטחית ראינו שהדברים לא נעשו כמו שצריך.

<אייל בצר: לכן אני אומר, רק אם תהיה בדיקה אמיתית, לעומק, בשקיפות מלאה, ציבורית ופרלמנטרית, יש סיכוי להשפיע על ההחלטה ואז תהיה החלטה טובה.

<אייל בצר: בניית שדה תעופה זה אפילו לא רכבת העמק, זה משנה סדרי עולם.

<אייל בצר: אני גר ליד שדה צבאי שקיים מ-1942, אותו בנו הבריטים, ואני יודע מה זה שדה תעופה.

<אייל בצר: לכן אני אומר שזה משנה סדרי עולם ולכן כאן חייבת להיות בדיקה מעמיקה.

<אייל בצר: הצעה.

<אייל בצר: בסופו של דבר תצא מכאן

<אייל בצר: עם החלטה שדורשת שיהיה פיקוח פרלמנטרי על גיבוש ההמלצות וההחלטות.

<אייל בצר: בסופו של דבר המרכיב של כל השיקולים יביאו להחלטה הנכונה ביותר.

<אייל בצר: תודה רבה.

איתן כבל: תודה.

איתן כבל: חברת הכנסת יעל כהן פארן.

יעל כהן-פארן: תודה רבה.

יעל כהן-פארן: אני מצטרפת לברכות על הדיון.

יעל כהן-פארן: אני אנסה לומר כמה דברים חדשים שעוד לא נאמרו.

יעל כהן-פארן: היו כמה דיונים גם בוועדה לביקורת המדינה בנושא הזה והייתה גם ועדה סגורה שאני לא נכחתי בה עם הצבא.

יעל כהן-פארן: אני לא יודעת מה הסתיים בסופה אבל משיחות שהיו לי עם יושבת ראש הוועדה, לא נחה דעתה.

יעל כהן-פארן: זאת השורה התחתונה שאני קיבלתי ואני לא ראיתי סיכום של הדיון.

יעל כהן-פארן: השאלה היא באמת מדוע הצבא כל כך מתנגד לשדה התעופה האזרחי בנבטים.

יעל כהן-פארן: בסופו של דבר זאת השאלה.

<קריאה: זה סודי.

יעל כהן-פארן: זה סודי.

יעל כהן-פארן: לא קיבלנו על זה תשובה.

יעל כהן-פארן: גם לשאילתה שאני הגשתי, ענה סגן שר הביטחון במליאה שזה פשוט לא מסתדר ובערך בכך פטר את הדברים.

יעל כהן-פארן: זה לא יתכן שאנחנו כאן בכנסת לא נייצר את התהליך, שנברר את הדברים האלה עד הסוף כי באמת שמענו גם מהדברים שאמרה חברתי חברת הכנסת טלי פלוסקוב, הדברים שנאמרו גם מעל כל במה של האלוף לשעבר מפקד חיל האוויר לשעבר שקדי, שאין שום מניעה בהקמת שדה תעופה אזרחי בנבטים.

יעל כהן-פארן: אני גם שוחחתי על כך עם עוד כמה גורמים במערכת הביטחון.

יעל כהן-פארן: אני באמת חושבת שיש כאן איזשהו פיל שאנחנו לא מנסים לפרק אותו ואני לפחות לא אנוח עד שאנחנו ננסה ונגיע לסוף הדברים.

יעל כהן-פארן: אני רוצה להגיד שאני כאן כדי לנסות להביא לכך ששדה התעופה יוקם בנגב.

יעל כהן-פארן: לגבי השאלה שעלתה כאן לגבי חיפה, כמי שמלווה מאוד לעומק את הנושא של מפרץ חיפה, אני יודעת שהדעות שם חלוקות.

יעל כהן-פארן: בסך הכול המפרץ גם כך פגוע מהרבה מאוד מפגעים אחרים.

יעל כהן-פארן: אולי אין מקום להרחיב ואולי יש מקום להרחיב, אבל גם אם כן, זה לא בקנה מידה של שדה התעופה שמדובר כאן ברמת דוד או בנבטים שהוא גדול משמעותית ממה שאפשר בחיפה.

יעל כהן-פארן: מילה אחרונה.

יעל כהן-פארן: אני יודעת שיש כאן גם תושבים מאזור צפון נתב"ג.

יעל כהן-פארן: אני לא יודעת אם הם זכו לקבל את רשות הדיבור אבל אני מציעה אם אפשר לתת גם להם את זכות הדיבור כי המפגש שהם חווים ברמה היום יומית הוא קשה מנשוא.

איתן כבל: אני מייצג אותם כי כל ערב אני חווה את זה.

איתן כבל: חשוב לי לשמוע את צביקה קרמן.

איתן כבל: תציג את עצמך.

<צביקה קרמן: צהרים טובים.

<צביקה קרמן: אני ראש חטיבת תכנון במשרד הביטחון.

<צביקה קרמן: ועדה מכובדת, היושב ראש, עמדת מערכת הביטחון מאז אמצע שנות ה-2000 עת הונחה אותה תכנית על שולחן הממשלה, מערכת הביטחון התנגדה לשדה תעופה אזרחי בנבטים ונשארה קבועה בעמדתה.

<קריאה: כמה שנים לפני כן רצו לפנות את נבטים.

<צביקה קרמן: אני לא יודע שום דבר על פינוי נבטים.

<קריאה: חיל האוויר רצה לפנות.

איתן כבל: אתם זוכרים את הפתיח שלי?

<קריאה: אני במקש לדייק.

איתן כבל: כל אחד והדיוק שלו.

<צביקה קרמן: כמו שאמרתי, התנגדנו לשדה תעופה אזרחי בנבטים מסיבותינו וסיבותינו הוצגו באותה ועדה מיוחדת לביקורת המדינה וועדת חוץ וביטחון.

<צביקה קרמן: יושבת ראש הוועדה הייתה קארין אלהרר, בפניה הוצגו כל הנתונים.

<צביקה קרמן: צוין קודם שלא יצא סיכום, אבל גם אני לא ראיתי את הסיכום.

<קריאה: הוא כל כך סודי.

<צביקה קרמן: אני לא אחראי.

<צביקה קרמן: הדיון היה חסוי.

<קריאה: לא הוצגו כל הנתונים.

<צביקה קרמן: לעמדתנו לא ניתן להקים את השדה בנבטים.

<צביקה קרמן: גם החלטת הממשלה מדברת על מרחב חיפוש רמת דוד, על אף שכולם כבר מתנהגים כאילו זה ברמת דוד.

<צביקה קרמן: אותה בדיקה שמקדמת אותה ועדה ובוחנת כל מיני חלופות - - -

איתן כבל: חיפה למשל יכולה להיות מבחינת

איתן כבל: כם בעייתית בגלל המרחב?

<צביקה קרמן: חיפה היא בעייתית בגללנו, לגבינו, מאחר ומדברים שם על נמל מזרחי ונמל מזרחי שהמסלול מה שנקרא מסתיים בתוך הנמל, הוא בעייתי מבחינתנו.

<קריאה: צריך לומר שגם לרמת דוד הם התנגדו.

<קריאה: הם מתנגדים בכלל.

<צביקה קרמן: אני לא אמרתי שאנחנו מתנגדים.

<צביקה קרמן: שלא ישימו לי מלים בפה.

איתן כבל: יש כאן פרוטוקול והכול בסדר.

איתן כבל: שמענו.

איתן כבל: עם ירידת השמיעה שלי, שמעתי אותך.

איתן כבל: עזוב.

איתן כבל: העניין ברור.

איתן כבל: תודה.

איתן כבל: חבר הכנסת דב חנין.

דב חנין: תודה אדוני היושב ראש.

דב חנין: אני מלווה את הדיון הזה כבר כמה שנים.

דב חנין: יש לי דעה מאוד מאוד ברורה ואני חושב שהשדה צריך להיות מוקם בנבטים בנגב.

דב חנין: אין לי כאן את כל הזמן לפרט אבל אני רק אומר שאנחנו חייבים בנושא כזה להסתכל לא רק מהזוויות האזוריות שהן כמובן מאוד מאוד חשובות אלא מהמבט הכללי של מדינת ישראל ואיך אנחנו רואים את אופק ההתפתחות שלה.

דב חנין: מי שלא מבין - חבל שבן גוריון כבר נפטר – שאופק ההתפתחות של מדינת ישראל הוא למרכז הגיאוגרפי האמיתי של המדינה הזו והמרכז הגיאוגרפי האמיתי של המדינה הזו הוא באזור נבטים.

דב חנין: זה אמצע הארץ.

דב חנין: זה לא דרום.

דב חנין: זה מרכז הארץ.

דב חנין: אם את זה אנחנו לא מבינים, אז אנחנו צריכים ללמוד עוד הרבה דברים.

דב חנין: אני רוצה לומר לך אדוני היושב ראש שאני מכיר את העמדות השונות שיש במערכת הביטחון ואני אחראי על כל מילה שאני אומר.

דב חנין: במערכת הביטחון לאורך השנים היו קולות שונים ועמדות שונות.

דב חנין: לא כל האנשים, גם לא כל האנשים בחיל האוויר, היו כל כך משוכנעים כמו שהשתמע אולי מהדיון כאן שאך ורק רמת דוד זו האופציה היחידה.

דב חנין: אני לא יכול כרגע במסגרת הזאת ובדיון הזה לפרט את כל הדברים שאני שמעתי לאורך השנים.

דב חנין: אני מציע לך אדוני היושב ראש להקים במסגרת ועדת הכלכלה ועדת משנה חסויה שתוכל לקבל את כל הנתונים גם מחיל האוויר ולקיים דיון.

איתן כבל: אתה מתקרב להצעה.

דב חנין: אז אותם חברים ינהלו על זה דיון.

דב חנין: אני רוצה להגיד משפט אחרון.

דב חנין: ההתנהלות של הממשלה בנושא הזה היא פשוט שערורייה.

דב חנין: באמת שערורייה.

דב חנין: זאת לא דרך להחליט החלטה בהיקפים כאלה, מין החלטות לא ברורות, אלה שמקבלים את ההחלטות לא ברור להם מה הם מחליטים ועל מה הם הצביעו ועל מה הם לא הצביעו, מה המשמעויות של הדברים.

דב חנין: ולכן אדוני היושב ראש אני מציע שאתה תקבע שאותה ועדת משנה שאתה תקים אני מקווה, תנהל סדרה של דיונים לא רק בהיבטים הביטחוניים שהם כמובן חשובים אלא בכלל ותביא בפני ועדת הכלכלה הצעה כוללת עם ניתוח כל העמדות ומסקנות.

דב חנין: תודה רבה.

איתן כבל: תודה.

איתן כבל: משרד התחבורה.

<מוטי שמואלי: ראש אגף תשתיות תעופתיות ברשות תעופה אזרחית, משרד התחבורה.

<מוטי שמואלי: קודם כל, אני רוצה להגיד שבהתאם להחלטת הממשלה שאמנם קבעה מרחב רמת דוד, אבל גם החריגה את זה כך שזה צריך להיות כפוף לדיני התכנון והבנייה, אכן יש ועדת משנה או צוות מלווה שהוא צוות משנה למועצה הארצית לתכנון ובנייה שאכן עושה בדיקת חלופות מקרו, כמו שמחייב חוק התכנון והבנייה.

<מוטי שמואלי: חלופות מקרו לשדה תעופה משלים לנתב"ג.

<מוטי שמואלי: בצוות הזה – זה הוזכר כאן – רשות שדות התעופה שכרה צוות מקצועי, חברים בו נציגי משרדי ממשלה רבים, גם תחבורה, גם ביטחון, הגנת הסביבה, בריאות ועוד.

<קריאה: רשויות מקומיות?

<קריאה: לא.

<קריאה: אין שם נציגי ציבור.

<מוטי שמואלי: יש גם נציגי רשויות מקומיות.

<מוטי שמואלי: אני לא זוכר את כולם.

<מוטי שמואלי: אני מתנצל.

<מוטי שמואלי: דנים בחלופות, בעשרים ומשהו חלופות, בכל חלופה שאי פעם עלתה באיזושהי ועדה מצד אחד.

<מוטי שמואלי: חוץ מזה המומחים של הצוות, אדריכלים, הלכו וסרקו את כל שטח המדינה ומעלים כל חלופה אפשרית כדי לדון בה ודנים בכל חלופה בקריטריונים שווים.

יהודה גליק: הוועדה הוקמה אחרי שהייתה החלטת ממשלה?

יהודה גליק: לא היה הגיוני שקודם תהיה ועדה שתדון ואחר כך תתקבל החלטת ממשלה?

יהודה גליק: היית בתפקיד בזמן החלטת הממשלה?

<מוטי שמואלי: הייתי בתפקיד בזמן החלטת הממשלה.

יהודה גליק: למה הממשלה החליטה אז על רמת דוד?

איתן כבל: הוא חבר כנסת אבל אני מנהל את הדיון.

איתן כבל: לגופו של עניין, מתי הוועדה אמורה לסיים את העבודה שלה?

איתן כבל: אם ידוע לך.

<קריאה: הצוות.

<מוטי שמואלי: נמצאת כאן יושבת ראש הוועדה שהיא ממינהל התכנון, אילנה שפרן.

איתן כבל: מתי הצוות אמור לסיים את עבודתו?

<אילנה שפרן: אוקטובר 2018.

<קריאה: לא יהיה שדה תעופה בעוד שלוש שנים.

איתן כבל: חברים יקרים, לא ביקשתי את עזרתכם.

איתן כבל: יש דבר אחד שכולכם יכולים להיות מרוצים ממנו.

איתן כבל: יש עוד סיכויים להשפיע, אולי, על מה שקורה.

<קריאה: אם יהיה פיקוח.

איתן כבל: האמת היא שאולי הייתי צריך להתחיל אתך, מוטי.

איתן כבל: אני מנסה לומר לכם את הדבר הבא.

איתן כבל: הרעיון ברור.

איתן כבל: הכול בסדר.

איתן כבל: אנחנו לסיכום נאמר את הדברים.

יהודה גליק: אני רוצה לדעת מה היה הרציונל שעמד בפני הממשלה עת היא קיבלה את ההחלטה.

איתן כבל: עזוב את הרציונל.

איתן כבל: ירון שגיא ממובילי המאבק, אני נותן לך פריבילגיה כי אתה אורח קבוע כאן.

<ירון שגיא: אדוני, אני אעשה את זה קצר, עשרים דקות ולא יותר.

<ירון שגיא: אדוני, ברור לכולנו שההחלטה היא החלטה דרמטית.

<ירון שגיא: לא נעשתה שום בדיקה משמעותית.

<ירון שגיא: זאת אומרת, זרקו חץ, מטרה ועכשיו כולנו מתחילים להשתולל.

<ירון שגיא: למשל, אנחנו נספר למירון ולראשי הערים שבעד, שהציבור שלהם דווקא לא בעד אלא הציבור שלהם פעיל אתנו במאבק וחשוב לציין את זה.

<ירון שגיא: אף אחד לא שאל אותנו – אותנו, הנציגים שיושבים כאן – מה אנחנו מרגישים, אם אנחנו בעד, אם אנחנו נגד.

<ירון שגיא: לדעתי רק אייל עשה סטטיסטיקה והתגלית הייתה מדהימה והיא שהרוב נגד.

<ירון שגיא: אני מציע לך אדוני שלא תהיה ועדה חסויה לעניין הזה כי ועדה חסויה, אנחנו מבינים מה תהיינה התוצאות.

<ירון שגיא: אני מציע שאדוני ייצר דיונים מקצועיים בהמשך, פתוחים לציבור, דיונים שייצרו לחץ על ממשלת ישראל ותהיה שקיפות.

<ירון שגיא: בהצלחה אדוני, אנחנו בידיך.

איתן כבל: תודה.

איתן כבל: עופר בן אליעזר, ראש המועצה המקומית רמת ישי.

<עופר בן אליעזר: תודה רבה לחברי הכנסת ולאיתן.

<עופר בן אליעזר: בהחלט חיזוק חזק על המלים הראשונות.

<עופר בן אליעזר: אני אתייחס לכמה נושאים.

<עופר בן אליעזר: הייתה כאן שרשרת קבלת החלטות, כבוד היושב ראש, מחיפה למגידו, ממגידו לנבטים, מנבטים לרמת דוד ולא רק זה אלא כפי שאמרה כאן קודם חברת הכנסת פלוסקוב, על הבמה באוניברסיטת בן גוריון התקבלה החלטה נבטים כולל החלטה כתובה של משרד התחבורה.

<עופר בן אליעזר: אומרים שיש שקיפות וצוות עובד.

<עופר בן אליעזר: אחלה צוות.

<עופר בן אליעזר: באמת גברת שפרן היא מקצוענית ואני יכול להעיד על כך באופן אישי אבל ראשי הרשויות לא שם.

<עופר בן אליעזר: זאת מעין חונטה סגורה, הקימו איזה צוות.

<עופר בן אליעזר: רוצים שקיפות, אנחנו מבקשים להיות שותפים בתוך אותו צוות.

<עופר בן אליעזר: אנחנו רוצים לראות שאנחנו מייצגים את התושבים שלנו בתוך העניין הזה.

<עופר בן אליעזר: דרך אגב, אנחנו זה ראשי הרשויות בכלל ואני לא מדבר על צפון או דרום אלא על כולם.

<עופר בן אליעזר: לא יכול להיות שהולכים למצב של רמת אביב 2.

<עופר בן אליעזר: רמת דוד זה רמת אביב 2.

<עופר בן אליעזר: הבור שנמצא בו היום שדה התעופה רמת אביב, זה בדיוק מה שהולכים ליצור על רמת דוד.

<עופר בן אליעזר: עוד דבר.

<עופר בן אליעזר: צריך לזכור שחיל האוויר הוא של הצבא והצבא הוא של העם ולא מצב הפוך כפי שקורה כאן.

<עופר בן אליעזר: יש לנו היום דו שיח עם מערכת הביטחון, כמות הטיסות מוגבלת למעט חירום, בימים קבועים, בשעות קבועות.

<עופר בן אליעזר: לגופו של עניין.

<עופר בן אליעזר: אנחנו יודעים שהולך להיות זיהום אוויר ושינוי אקולוגי.

<עופר בן אליעזר: צריך להבין מה זה אדמת העמק.

<עופר בן אליעזר: אדמת העמק היא אדמה מאוד מאוד מורכבת, יודע כל מי שבונה חצי או רבע כביש בעמק.

<עופר בן אליעזר: הוא יודע את סיפור הנביעות שקורה שם.

<עופר בן אליעזר: יודע שאנחנו חיים במרקם כפרי שהוא משמעותי על כל העמק כולל עפולה וסביבותיה, ולא רק עפולה.

<עופר בן אליעזר: מדובר על המרקם החברתי, על המרקם התרבותי, מדובר על ערש החקלאות שאף אחד לא דיבר עליה.

<עופר בן אליעזר: העמק הזה מביא חקלאות בצורה אדירה למדינת ישראל ואני לא צריך להוסיף ולומר מה קורה עם החקלאות.

<עופר בן אליעזר: חסימת דרכי הגישה שפשוט זה מטורף מה שקורה.

איתן כבל: העניין ברור.

<עופר בן אליעזר: העניין לא ברור.

<עופר בן אליעזר: לפי דעתי חברי הכנסת שהיו כאן ושאלו את השאלות האלה לא מבינים את המשמעות העמוקה של פיתוח הנגב מהצד השני.

<עופר בן אליעזר: דיברו על ציפוף המרחב מצד אחד.

<עופר בן אליעזר: לגבי הכלכליות.

<עופר בן אליעזר: משפט אחרון.

<עופר בן אליעזר: אם רוצים שהכלכלה בצפון תפרח, שהממשלה תשקיע בצפון לפי ההחלטות שלה ולא משנה אם זה המכון הוולקני או לא משנה אם זאת התיירות.

<עופר בן אליעזר: יכולים לדבר על טבריה עד מחרתיים.

<עופר בן אליעזר: אם הממשלה לא תשים כסף לתיירות בטבריה, לא שדה תעופה ירים אותה.

<עופר בן אליעזר: הרי הקימו שדה תעופה לפתח את לוד.

איתן כבל: אתה מתחיל משפט ומתפזר.

<עופר בן אליעזר: צריך להבין את כל התמונה.

איתן כבל: העניין ברור.

<עופר בן אליעזר: לכן צריך לקבל החלטה ששדה התעופה לא יהיה ברמת דוד אלא או בנגב או בחיפה.

איתן כבל: תודה.

איתן כבל: דיברת יפה.

איתן כבל: מוטי ששון, ראש עיריית חולון.

איתן כבל: תגיד לנו באיזה כובע אתה.

<מוטי ששון: אני יושב ראש פורום עוטף נתב"ג שזה כולל את הרשויות חולון, ראשון, בת ים, אזור, בית דגן, אור יהודה, יהוד.

<מוטי ששון: אם אנחנו מוסיפים את תל אביב, אנחנו לבד מונים 800 אלף תושבים.

איתן כבל: שרוצים להעביר את העומס לקבוצה שממול כמו ראש העין.

<קריאה: לפי מירון שדה תעופה זה טוב.

<מוטי ששון: אני מדבר על ההמראות.

<מוטי ששון: אני לא מדבר על הנחיתות.

<מוטי ששון: הישיבה הראשונה שלי הייתה עם יצחק רבין זכרונו לברכה כראש ממשלה שכינס את כל השרים בשנת 1994.

<מוטי ששון: ביקשתי ממנו רק דבר אחד והוא למזער את הנזקים.

<מוטי ששון: הוא אמר, בסדר, נתחיל לקדם את זה, למזער את הנזקים לכל אלה שגרים מתחת לנתיב הטיסה.

<מוטי ששון: אז התחלנו את הדיונים במועצה הארצית לתכנון ובנייה.

<מוטי ששון: היה דוח סוארי ובשנת 1996 או ב-1997, לפני עשרים שנים, התקבלה החלטה במועצה הארצית לתכנון ובנייה שמדברת על נבטים.

<מוטי ששון: אנחנו הצענו את נבטים.

<מוטי ששון: עשרים שנים עברו וכלום לא קרה.

<מוטי ששון: כל הזמן הזה מתקיימים דיונים.

<מוטי ששון: מאיר ניצן בא ואמר שנקים שדה בים.

<מוטי ששון: גם את זה פסלו.

<מוטי ששון: כל רעיון שהצענו, פסלו אותו.

<מוטי ששון: ראינו שהעוצמה של חיל האוויר היא כזאת חזקה על מקבלי ההחלטות, שאין שום סיכוי.

<מוטי ששון: הופתענו בכלל שהם הסכימו לרמת דוד.

<מוטי ששון: לא מעניין אותי רמת דוד או הנגב.

<מוטי ששון: בזמנו הקמנו גם פורום עם הישובים בדרום.

<מוטי ששון: כולם כאן חדשים ולכן הם לא יכולים לזכור.

<מוטי ששון: אני עוד היחידי שנשאר מהגוורדיה הוותיקה.

<מוטי ששון: גם חברי הכנסת כאן הם חדשים.

<מוטי ששון: אני חוזר ואומר שצריך להתניע את התהליך.

<מוטי ששון: למסמס את זה כבר למעלה מעשרים שנים, זאת בושה וחרפה.

<מוטי ששון: הסבל שלנו, של התושבים, הוא בלתי נסבל.

<מוטי ששון: עכשיו יש את טיסות הלאו קוסט שגומרות לנו את כל הלילה.

<מוטי ששון: הצלחנו לעשות חמש שעות של חלון לילה כדי לישון, אז כל הזמן יש חריגות.

<מוטי ששון: רשות שדות התעופה עושה מה שבראש שלה.

<מוטי ששון: נמצאת כאן תעופה אזרחית והם יודעים.

<מוטי ששון: אני מבקש ממך, איתן, דבר אחד.

<מוטי ששון: חבר'ה, תתניעו את זה קדימה.

<מוטי ששון: 22 שנים אני מנהל את המאבק הזה כדי שאנשים יוכלו לישון כמה שעות טובות בלילה.

<מוטי ששון: אני אגיד לך מה זה השדה המשלים.

<מוטי ששון: השדה המשלים, הכוונה הייתה לטיסות הלילה וטיסות המטען.

<מוטי ששון: תודה.

איתן כבל: תודה לחברי מוטי ששון.

איתן כבל: יוסי עמרם, ממש בקצרה.

<יוסף עמרם: תודה אדוני.

<יוסף עמרם: אדוני היושב ראש, נכבדיי.

<יוסף עמרם: גילוי נאות.

<יוסף עמרם: אני תושב עפולה אבל אני כאן בתפקיד.

<יוסף עמרם: אני משפטן, משקיף בוועדות הכנסת ופעיל חברתי ומייצג ארגונים חברתיים.

<יוסף עמרם: דעתי ודעת רבים מתושבי העמק ועפולה ודעת הארגונים החברתיים, כולל בנושא איכות הסביבה, אנחנו נגד ובעד הקמת שדה תעופה אזרחי בנגב.

<יוסף עמרם: אני אומר למה.

<יוסף עמרם: אני אומר דברים גם נחמדים וטובים על האזור שלנו.

<יוסף עמרם: האזור שלנו מתפתח ומתקדם.

<יוסף עמרם: כל הישובים באזור העמק מתרחבים ובקרוב מאוד ממש הולך להיות גוש בעמק שהוא דומה לגוש דן, בעזרת השם, וזה דבר טוב ומבורך.

<יוסף עמרם: מבחינת איכות חיים, מבחינת זיהום אוויר, מבחינת טבע, מבחינת איכות הסביבה, זה לא מתאים לנו שיהיה שדה תעופה אזרחי באזור שלנו.

<יוסף עמרם: זה ישבש לנו את השקט שלנו, את השקט הנפשי ואת המנוחה כולל איכות הסביבה.

<יוסף עמרם: נכון, שדה תעופה מביא ברכה מבחינה כלכלית, מקומות עבודה, אבל הרס רב לחקלאות, הרס רב לאיכות הסביבה, זה זיהום, זה רעש, זה לא מתאים לגוש שמתפתח ומתקדם.

איתן כבל: תודה.

איתן כבל: ניסן בן חמו, ראש עיריית ערד.

<ניסן בן חמו: אני אהיה קצר וממוקד.

<ניסן בן חמו: דיברו כאן כבר כולם.

<ניסן בן חמו: קודם כל, תודה לחבר הכנסת ילין ולחברת הכנסת טלי פלוסקוב על קידום הדיון המהיר הזה.

<ניסן בן חמו: נאמר כאן הכול.

<ניסן בן חמו: זה מדהים איזה קונצנזוס יש כאן.

<ניסן בן חמו: יש את מעגל הסובלים ומוטי ששון דיבר עליו כאשר כל עוד אין החלטה, הוא סובל.

<ניסן בן חמו: יש את מעגל המתנגדים שבעצם אנחנו רואים כאן את כל תושבי העמק שהם לא רוצים את זה אצלם, ויש את מעגל התומכים שרוצים את שדה התעופה בנגב.

<ניסן בן חמו: זאת אומרת, פאזל כזה שמשלים את ההחלטה, אני לא מכיר.

<ניסן בן חמו: אני חושב שמעבר לזה יש את התשתית הקיימת שזה שיקול כלכלי למדינה מעבר לכל, בהוצאות שאנחנו הולכים להוציא כאשר בנבטים יש את התשתית.

<ניסן בן חמו: כבר דיברו על כך שזה מהווה מנוף כלכלי לאזור ואנחנו רוצים לחזק וזה לא בא על חשבון הצפון כי את הצפון גם צריך לחזק, אבל זה לא קשור לשדה התעופה.

<ניסן בן חמו: כאן יש קונצנזוס מוחלט מה צריך להיות.

<ניסן בן חמו: דבר אחד אני לא רוצה שיצא מכל הסיפור הזה והוא שבסוף, אחרי שכולם מסכימים על הכול ואומרים ואומרים, תפטרו אותנו מהשיקול הביטחוני וזה אסור שיקרה כי זה בסוף תמיד הדגל שמנפנפים בו ואומרים שיקול ביטחוני ואז כל מה שעשינו, כל מה שאמרת, כל הוועדות שהיו – שום דבר לא מתקיים.

<ניסן בן חמו: אני חושב ששדה התעופה צריך להיות בנבטים.

<ניסן בן חמו: יש את התשתיות, יש את התמיכה, יש כאן באמת קונצנזוס מקיר לקיר שזה צריך להיות בנגב.

<ניסן בן חמו: אני באמת מבקש לראות איך אנחנו מביאים את הסיפור הזה לפתרון.

איתן כבל: תודה.

איתן כבל: סיגל מורן, ראש המועצה האזורית בני שמעון, בבקשה.

<סיגל מורן: נבטים אמנם זה שטח גלילי אבל המושג נבטים אצלי ברשות, דהיינו הישוב הקרוב ביותר.

<סיגל מורן: חשוב לי לומר שלוש נקודות.

<סיגל מורן: אנחנו רוצים את שדה התעופה לא בגלל שלא אכפת לנו מאיכות החיים של התושבים שלנו אלא מכיוון שאנחנו מדברים על אזורים שהם צפופי אוכלוסייה, אזורי ביוספרה לעומת אזורים שהאפיון שלהם הוא אחר ומה שכאן יכול להוות נזק, כאן יכול להוות תועלת.

<סיגל מורן: אני רוצה להזכיר שלמרות שאנחנו מאוד שמחים על ההשקעות שנעשו בנגב, זה דבר שמשלים את התשתיות שהוקמו, את הכבישים, את הרכבות, ויש עדיין מה לעשות בנגב.

<סיגל מורן: יש אוכלוסייה מגוונת, יש את האוכלוסייה הבדואית ויש עוד הרבה מה לעשות.

<סיגל מורן: המהלך הזה הוא המנוף נדמה לי ממש האחרון לקראת ההמראה.

<סיגל מורן: אני רוצה לחזק את הדברים של ראש עיריית ערד כי אני הייתי כבר בכמה סבבים וראיתי איך כולנו מדברים וכולנו מסכימים והכול טוב ויפה, ואז באים המפקדים הנאים מחיל האוויר עם הפרצוף הקשוח ואומרים לנו שזה בלתי אפשרי מטעמים ביטחוניים שלא ניתן לפרט ובזה נגמר הדיון.

<סיגל מורן: זה עד שהם יוצאים לפנסיה ואז הם אומרים הפוך.

איתן כבל: ודאי.

איתן כבל: זה תמיד כך.

איתן כבל: בכל המקצועות.

<דוד אריאלי: ראש מועצת קריית טבעון עם 21 אלף תושבים מתנגד באופן נחרץ להקמת שדה תעופה ברמת דוד.

<דוד אריאלי: צריך לזכור שהמסלול היחיד שכשיר כרגע להארכה וטיפול ברמת דוד עובר במדויק מעל קריית טבעון.

<דוד אריאלי: כבר עכשיו יש טענות על מטרדים מהחלק הדרומי של קריית טבעון בעקבות מה שקורה בכנף 1.

<דוד אריאלי: ברגע שיהיה שדה תעופה אזרחי 24/7, זה פשוט להרוס את החיים של התושבים ואני מניח שלא זאת הכוונה.

<דוד אריאלי: מערכת תכנונית נכונה פועלת על פי הכלל היהודי הידוע של זה נהנה וזה לא חסר.

<דוד אריאלי: לצערי אני לא רואה איזשהו תהליך אמיתי של בחירת חלופות שמנסה לקיים את הכלל הזה.

<דוד אריאלי: אני חושב שיש כאן ועדה שמלווה בראשות אילנה שפרן, שאנחנו כן מעריכים את העבודה שלה, אבל היינו קוראים לוועדה להיפגש עם ראשי הרשויות, דבר שנעשה.

<דוד אריאלי: קראנו לשר התחבורה להיפגש אתנו וזה לא הסתייע.

<דוד אריאלי: אני כן מבקש ממך אדוני היושב ראש ללוות את התהליך, לראות שהחלופה שנבחרת היא חלופה בבחינת זה נהנה וזה לא חסר.

איתן כבל: תודה.

<אלכס גן: אני אלוף משנה במילואים ו-42 שנים טייס קרב בחיל האוויר.

<אלכס גן: אני מכיר את כל השדות.

איתן כבל: מאיפה אתה?

<אלכס גן: מתמרת.

<אלכס גן: אני גם מהנדס אזרחי.

<אלכס גן: בדקתי את הנושא לכל הכיוונים.

<אלכס גן: אספקט אחד שלא העלו אותו כאן.

<אלכס גן: אני מכיר את בעיית הנדל"ן האווירי.

<אלכס גן: זאת הבעיה העיקרית שעליה מדובר.

איתן כבל: נכון.

<אלכס גן: אני גם מכיר את נבטים.

<אלכס גן: זה לא קל יהיה להכניס לשם שדה אזרחי אבל זה אפשרי.

<אלכס גן: חיל האוויר צריך לשלם את המחיר.

<אלכס גן: אני רוצה שנזכור שבעוד שלושים שנים, שזה לא הרבה, רוב התעופה הצבאית כבר תהיה במטוסים לא מאוישים.

<אלכס גן: הם לא צריכים שטחי אימון והם לא צריכים את כל העולם הזה.

<אלכס גן: בראייה ארוכת טווח, כנראה שנבטים זה המקום היותר נכון.

איתן כבל: תודה.

איתן כבל: חברים, אני סיימתי.

איתן כבל: דוקטור ליס.

איתן כבל: עשיתי לך את הפתיח.

איתן כבל: אני נותן לך שתיים-שלוש דקות.

<יהושע ליס: אני אסתמך על הפתיח ואני אומר שהמזכר ששלחתי ליושב ראש הוועדה מכיל את כל הנימוקים ואת האסמכתאות והתנהלות העניינים מהתחלה.

<יהושע ליס: הוא מופיע באתר הוועדה בכנסת.

<יהושע ליס: שווה לכולם לעיין בו כי הוא עושה סדר.

<יהושע ליס: אני אומר כמה מלים פשוטות.

<יהושע ליס: עמק יזרעאל, האם זה שדה תעופה או עמק כפרי, זאת בחירה ערכית.

<יהושע ליס: יש לזה יתרונות כלכליים ויש לזה יתרונות כלכליים.

<יהושע ליס: הם לא גרים ביחד.

<יהושע ליס: לא יכול להיות גם כלכלי חקלאי, תיירותי, טכנולוגי וגם שדה תעופה.

<יהושע ליס: נתב"ג 2 בעמק לא יפתור את בעיית אזור תל אביב כי זה שדה קטן.

<יהושע ליס: אנחנו צריכים שדה שמתרחב, שיכול לקלוט.

איתן כבל: זה ברור.

<יהושע ליס: אני פונה אליך בקשר לקטל בדרכים.

<יהושע ליס: כביש 2, 4 ו-6 כבר חסומים.

<יהושע ליס: אם יהיה עוד שדה, נהרוס גם את זה.

<יהושע ליס: גם אם ייבנה שדה בעמק יזרעאל, ייבנה ממילא בנבטים.

איתן כבל: תודה.

<נחום סוויד: יש כאן אספקט שאף אחד לא מתייחס אליו.

<נחום סוויד: מרחבים אוויריים במדינת ישראל, זה כמו שמורות טבע.

<נחום סוויד: אם תגיעו לעמק יזרעאל ביום שבת, תראו שיש שם עשרות דאונים, מטוסים, כדורים פורחים, רחפנים.

איתן כבל: אז לא יהיה.

<נחום סוויד: זה נמחק.

<נחום סוויד: ממגידו כל סוף שבוע יוצאות מאה טיסות לפחות.

איתן כבל: העניין ברור.

איתן כבל: הפרוטוקול רשם את הכול.

<נחום סוויד: אתם מוחקים את כל הדבר הזה שהוא למה לחיות במדינה ולא רק איך לחיות במדינה.

<נחום סוויד: זה מאוד מאוד חשוב.

<גבריאל אוחנה: מושב מזור.

<גבריאל אוחנה: אנחנו בקרבה מאוד קרובה לשדה.

<גבריאל אוחנה: אני הייתי מציע לראש עיריית עפולה ונצרת לבוא ולשבת אצלי חצי שעה וחצי שעה אצל מוטי ששון ואז הוא יבין שזה לא כל כך נחמד.

איתן כבל: תאמין לי, גם אצלי.

<גבריאל אוחנה: דרך אגב, אני מדבר בשם מזור ובארות יצחק.

<גבריאל אוחנה: בין היתר גם בשם כל הגוש הצפוני שכולל גם את ראש העין.

<גבריאל אוחנה: לנו יש בעיה.

<גבריאל אוחנה: אנחנו אזרחים, מצפים מאתנו שאנחנו נשמור על החוק.

<גבריאל אוחנה: מצד שני הממשלה קובעת תמ"א ובתמ"א נותנת שתי הגנות למושב מזור והגנה נוספת לעוטף נתב"ג, שזה שדה משלים והיא לא עומדת בסיכומים.

<גבריאל אוחנה: היא פשוט לא עומדת בסיכומים.

איתן כבל: תודה.

<אילן פינסקר: חבר במטה המאבק.

<אילן פינסקר: משפט אחד.

<אילן פינסקר: במרץ 2016, בתשובה לשאילתה של חבר הכנסת מיקי לוי, ענה שר התחבורה ואמר שיש בדיקה כלכלית, היתכנות כלכלית.

<אילן פינסקר: היא נמצאת כאן לפני.

<אילן פינסקר: אני לא כלכלן אבל צריך להבין שאם על זה מתבססת החלטה ואם זאת היתכנות כלכלית, אז אבוי לנו ואבוי למדינה.

איתן כבל: תודה.

איתן כבל: אחרון הדוברים.

<נדב שרון: משפט אחד.

<נדב שרון: אני תושב רמת ישי, חבר במטה המאבק.

<נדב שרון: שאלה אחת ויחידה.

איתן כבל: אל תשאל.

איתן כבל: תגיד.

<נדב שרון: נאמר כאן על ידי תושבי עוטף נתב"ג שהם סובלים יום ולילה.

<נדב שרון: למה להביא את הדבר הזה לעמק?

איתן כבל: תודה.

<מרדכי חדד: מועצה אזורית נווה מדבר, מועצה עם ישובים בדואים.

<מרדכי חדד: ראוי לזכור שכולם מברכים על כך אבל יש לקחת בחשבון שבאזור קיימת אוכלוסייה בדואית וחלקה בישובים מוסדרים וחלקה לא.

<מרדכי חדד: צריך לתת את הדעת גם עליהם.

איתן כבל: תודה.

איתן כבל: אני מסיים.

איתן כבל: חברים.

איתן כבל: קודם כל, תודה לכם.

איתן כבל: אני מקווה ששמענו כאן את כל מגוון הדעות.

איתן כבל: כל מי שהיה כאן התנגד התנגדות נחרצת לרמת דוד.

איתן כבל: כמובן שהסכימו שזה לא יהיה לידם.

איתן כבל: חלק בחיפה, חלק קטן.

איתן כבל: אבל העניין המרכזי הוא כמובן להעביר את השדה לנגב.

איתן כבל: כל אחד אמר את עמדתו ואת דעתו ואני לא ארחיב.

איתן כבל: אני רוצה ברשותכם להקריא כמה נקודות להחלטה וכך אני מתכוון גם לפעול.

איתן כבל: בכוונתי ללוות את התהליך הזה באופן אישי בכך שאנחנו גם נוודא שהתהליך יתבצע בשקיפות מלאה ובאמת שלא רק מערכת הביטחון, מהסיבות הראויות כמובן כמו תמיד, היא זו שתנצח ולמה?

איתן כבל: ככה.

איתן כבל: ברשותכם, אנחנו נקריא כאן את הסיכום.

איתן כבל: מיקום שדה התעופה הבינלאומי השני בישראל נבחן לאורך שנים ארוכות בוועדות שונות ואצל הגורמים המקצועיים המקדמים את תכניות המתאר.

איתן כבל: הוועדה תובעת מפורום ההתייעצות לנושא שדה התעופה הבינלאומי המשלים לנתב"ג לשתף בדיוניה – הגברת שפרן שכולם אומרים שאת כל כך מוערכת, כבר הרווחת בכך שבאת לכאן.

<אילנה שפרן: תודה רבה.

<אילנה שפרן: אנחנו בהחלט מקדמים גם את הנושא של שיתוף.

איתן כבל: זה לא רק אנחנו מבקשים.

<קריאה: גם מטה המאבק.

איתן כבל: לא נתחיל כאן להרחיב גם מטה המאבק וגם השכנים של.

איתן כבל: בסוף יש כאן רשויות מקומיות, אנשים נבחרים, הם הגורמים היחידים שיהיו על פי אמות המידה ואני מבין שהם לא יושבים כל היום אלא כאשר עוסקים בחלופות הנוגעות לאזורים המסוימים שלהם.

איתן כבל: אני גם מציע שהרשויות המקומיות יבחרו להם את הנציג האובייקטיבי עד כמה שניתן כדי שהוא יוכל לבוא ולהציג את הדברים בשם תושבי האזור וכך העבודה גם תהיה יותר יעילה ויותר נכונה.

איתן כבל: מאחר והמלצות חיל האוויר, מערכת הביטחון, אינן יכולות להיות שקופות, בכוונתי לקיים ביחד עם יושב ראש ועדת המשנה של ועדת הכלכלה לנושא תעופה, ישיבת עבודה סגורה אליה יזומנו מנכ"ל משרד הביטחון, נציגי חיל האוויר, נציגי רשות שדות תעופה ורשות התעופה האזרחית וחברי הכנסת המציעים, על מנת שיפרסו בפנינו את השיקולים לדחות את ההצעה להקים שדה תעופה משלים בנגב בעדיפות לנבטים.

<אילן פינסקר: אני מציע גם לדבר עם מפקדי חיל האוויר לשעבר.

<אילן פינסקר: דיברתי גם אנשי חיל האוויר המכהנים.

<אילן פינסקר: אני מבקש לדבר גם עם אנשי חיל האוויר לשעבר.

איתן כבל: יש עוד מישהו שאדוני רוצה שאני אדבר אתו?

<אילן פינסקר: לא.

<אילן פינסקר: רק עם מפקדי חיל האוויר לשעבר.

איתן כבל: תאמין לי שנעשה את עבודתנו.

איתן כבל: לקבוע היכן בנגב ניתן להקים את שדה התעופה המשלים.

איתן כבל: ברשותכם, לפחות אעשה מאמץ, גם אם נידרש לעשות את המפגש הזה, לפחות אני אנסה לעשות אותו גם בפגרת הכנסת כך שנוכל לקדם את התהליך הזה ולהוציא תחת ידינו את התוצאה הטובה ביותר.

איתן כבל: אני מודה לכם.

איתן כבל: הישיבה נעולה.